Muutettu ehdotus: neuvoston asetus (EY) Azorien, Madeiran, Kanariansaarten ja Ranskan departementin Guayanan tiettyjen kalastustuotteiden kaupan pitämisessä alueiden syrjäisestä sijainnista aiheutuvien lisäkustannusten tasoitusjärjestelmän käyttöön ottamisesta /* KOM/98/0141 lopull. - CNS 97/0200 */



Virallinen lehti nro C 125 , 23/04/1998 s. 0018



Muutettu ehdotus neuvoston asetukseksi (EY) Azorien, Madeiran, Kanariansaarten ja Ranskan departementin Guyanan tiettyjen kalastustuotteiden kaupan pitämisessä alueiden syrjäisestä sijainnista aiheutuvien lisäkustannusten tasoitusjärjestelmän käyttöön ottamisesta (1) (98/C 125/12) KOM(1998) 141 lopull. - 97/0200(CNS) (Komission esittämä 23 päivänä maaliskuuta 1998 EY:n perustamissopimuksen 189 a artiklan 2 kohdan nojalla) Muutetaan ehdotus seuraavasti: Asetuksen nimi Azorien, Madeiran, Kanariansaarten ja Ranskan departementtien Guyanan ja Réunionin tiettyjen kalastustuotteiden kaupan pitämisessä alueiden syrjäisestä sijainnista aiheutuvien lisäkustannusten tasoitusjärjestelmän käyttöön ottamisesta Johdanto-osan viides kappale kyseisillä alueilla on erityisiä kehitykseen liittyviä ongelmia varsinkin syrjäisestä sijainnista johtuvien, tiettyjen tuotteiden lisäkustannusten osalta; tiettyjen kalastustuotteiden kilpailukyvyn säilyttämiseksi suhteessa yhteisön muihin alueisiin yhteisö on toteuttanut kalastusalalla toimia, joilla pyritään korvaamaan vuosien 1992 ja 1993 lisäkustannukset; kyseisten toimien jälkeen annettiin vuonna 1994 ja vuosina 1995-1997 neuvoston asetukset (EY) N:o 1503/94 ja (EY) N:o 2337/95; on tarpeen säätää vuodesta 1998 alkaen lisäkustannusten tasoitusjärjestelmän jatkamisesta tiettyjen kalastustuotteiden (Azorien tonnikala ja pohjakalalajit; Madeiran tonnikala, mustahuotrakala ja makrilli; Kanariansaarten tonnikala, sardiini, makrilli, vesiviljelytuotteet, pääjalkaiset, kampela sekä hammasahven ja pagellit; Guyanan katkarapu; Réunionin tonnikala ja miekkakala) jalostamisen ja kaupan pitämisen osalta; näin ollen on syytä hyväksyä toimenpiteet kyseisten toimien jatkamiseksi. Johdanto-osan 7 a kappale (uusi) näiden alueiden kalavarojen suojelun ja hallinnon yhteydessä on tarpeen noudattaa asiaa koskevaa yhteisön sääntelyä, erityisesti kieltoa kalastaa Ranskan departementissa Guyanassa katkarapuja alle 30 metrin syvyydestä, sekä määrätä mahdollisuudesta mukauttaa, soveltuvin osin, eri lajien osalta määrättyjä määriä lajien kaupan pitämistä koskevien edellytysten ja niiden ominaisuuksien perusteella. 1 artikla Perustetaan Azorien, Madeiran, Kanariansaarten sekä Ranskan departementtien Guyanan ja Réunionin tiettyjen kalastustuotteiden kaupan pitämisessä alueiden syrjäisestä sijainnista aiheutuvien lisäkustannusten tasoitusjärjestelmä. 2 artiklan 3 kohdan a alakohta a) 152 ecua tuoreena kaupanpidettävältä tonnikalatonnilta enintään 11 320 tonnin vuosittaista määrää kohden; 2 artiklan 3 kohdan b alakohta b) 56 ecua pakastetulta tonnikalatonnilta enintään 1 000 tonnin vuosittaista määrää kohden; 2 artiklan 3 kohdan c alakohta c) 56 ecua pakastettavaksi tarkoitetulta sardiini- ja makrillitonnilta enintään 4 000 tonnin vuosittaista määrää kohden; 2 artiklan 3 kohdan d alakohta d) 105 ecua jalostettavaksi tarkoitetulta sardiini- ja makrillitonnilta enintään 12 100 tonnin vuosittaista määrää kohden; 2 artiklan 4 a kohta (uusi) Réunionin osalta 1 artiklassa säädettyyn järjestelmään kuuluu 1 000 ecun maksaminen tonnikala- ja miekkakalatonnilta enintään 1 000 tonnin vuosittaista määrää kohden. 2 artiklan 4 b kohta (uusi) Komissio voi 4 artiklassa säädetyn menettelyn mukaisesti mukauttaa eri lajien osalta määrätyt määrät lajien kaupan pitämistä koskevien edellytysten ja niiden ominaisuuksien perusteella. (1) EYVL C 292, 26.9.1997.